اسلام آباد (اے پی پی) بنجائی وزیر سائنس اینڈ ٹیکنالوجی چوہدری فواد حسین پارینے کہ کراچی ٹی پِر آن پد ودی مروک آ حالیت آک اسہ وار ولدا سوگو ہندی حکومت آتانظام نا اہمیت ءِ تالان کرینے۔ جمعہ نا دے آ تینا اسہ ٹویٹ اسے ٹی بنجائی وزیر پارے کہ 22 کروڑ نا آبادی نا دا ملک ءِ 1935ء ٹی جوڑ کروک آ نظام نا رداٹ چلیفنگ مفک، وسیلہ و ہندی گرج و ویل آتے پہہ مروک آ اہل آرگنائزیشن نیٹ ورک المی ءِ۔ روایتی صوبائی انتظامیہ خاص وڑاٹ وزیراعلاک اوسط درجہ نا مریر گیشتر آبادی و علاقہ غاتا انتظامی باندات آتے چلیفنگ کپسہ۔ اوپارے کہ اینو اگہ شاری آسراتی اف، پولیس نا نظام بھس ءِ، تعلیم و جان جوڑی نا نظام است جم اف تو داناسوب آن صوبائی حکومت آتا نان پرفارمنس ءِ، ہنداخاطرآن سیاسی جماعت آتے دا باندات آ سجفنگ نا گرج ءِ۔
